Vi har set S rykke mod højre, og vi har også set SF rykke et stykke mod højre. Hvornår bliver det Radikales tur?

»Mit opgør handler mere om, at jeg synes, det bliver for latterligt, når man enten skal være i den ene lidt overfyldte grøft med strammere, eller også skal man være i halalhippiens ringhjørne. Jeg har også spillet min rolle i det. Jeg har også stillet op og været den forargede halalhippie, der skulle sige til Dansk Folkeparti, at det er også for groft. Skal man have nogle bedre resultater, må man også selv starte med at agere anderledes, og jeg gider ikke stå i den anden ende af symbolpolitikken med de samme paradesvar. Så jeg vil kigge fordomsfrit på, hvilke tiltag vi kan tage for at forbedre integrationen i Danmark. Men jeg er helt allergisk over for den der symbolpolitik, som mere er rettet mod valgkamp end mod virkelighed«.